หุ้น31พ.ค.ไร้ข่าวดีปิดลด2.67จุด
ดัชนีหุ้นไทยวันที่ 31 พ.ค.ปิดที่ 1,073.83 จุด ลดลง 2.67 จุด ท่ามกลางมูลค่าซื้อขาย 31,145 ล้านบาท นักวิเคราะห์ชี้ตลาดยังขาดปัจจัยบวกหนุน&nbsp;
31 พ.ค. 2554

ดัชนีหุ้นไทยวันที่ 31 พ.ค.ปิดที่ 1,073.83 จุด ลดลง 2.67 จุด ท่ามกลางมูลค่าซื้อขาย 31,145 ล้านบาท นักวิเคราะห์ชี้ตลาดยังขาดปัจจัยบวกหนุน  
ดัชนีหุ้นไทยประจำวันที่ 31 พ.ค. ยังไร้ข่าวดี โดยดัชนียังแกว่งตัวลดลงปิดที่ 1,073.83 จุดลดลง2.67จุดหรือ ลดลง0.25%ด้วยมูลค่าการซื้อขาย 31,145 ล้านบาท ดัชนีแกว่งตัวทั้งวันระหว่าง1,070.51-1,082.13จุด
นักวิเคราะห์บริษัทหลักทรัพย์(บล.)เอเซีย พลัสคาดตลาดหุ้นไทยยังแกว่งตัว ตราบที่ตลาดยังขาดปัจจัยบวกหนุนในช่วงก่อนการเลือกตั้งที่มีระยะเวลานานถึง 1 เดือนดังนั้น กลยุทธ์ของนักลงทุนระยะกลาง-ยาว แนะนำสะสมหุ้นโดยเน้นหุ้นที่ผันผวนน้อยกว่าตลาด จาก 3 กลุ่มหลักคือ
กลุ่มแรก กลุ่มที่มีสัดส่วนราคาต่อกำไร (PER)ต่ำ 10 เท่า และเงินปันผลสูงกว่า 5%: บริษัทเอเซียเสริมกิจลีสซิ่ง(ASK)บริษัทค้าเหล็กไทย( TMT)บริษัทบางจากปิโตรเลียม(BCP)บริษัทน้ำมันพืชไทย(TVO)บริษัทสหอุตสาหกรรมน้ำมันปาล์ม(UPOIC) 
กลุ่มที่สอง หุ้นPER ต่ำ 11 เท่า และกำไรต่อหุ้น( EPS) เกิน 10%บริษัทเจริญโภคภัณฑ์อาหาร(CPF)บริษัทจีเอฟพีที(GFPT)บริษัทปตท.เคมิคอล(PTTCH )
กลุ่มที่สาม หุ้น Low Beta คือบริษัทโรงพยาบาลบำรุงราษฎร์( BH)บริษัทแอดวานซ์อินโฟร์เซอร์วิส (ADVANC)บริษัทเมเจอร์ซีนีเพล็กกรุ้ป( MAJOR)บริษัททางด่วนกรุงเทพ(BECL)
มูลค่าซื้อขาย 5อันดับแรก  
บริษัทปตท.(PTT)ปิดที่  354.00บาท  -4.00บาท (-1.12%)  
บริษัทปตท.สำรวจและผลิตปิโตรเลียม (PTTEP)ปิดที่  177.50บาท  -0.50บาท (-0.28%)  
บริษัทบ้านปู(BANPU)ปิดที่740.00บาท  -8.00บาท (-1.07%)  
ธนาคารกรุงเทพ(BBL)ปิดที่  162.00บาท  
บริษัทน้ำตาลครบุรี(KBS)  ปิดที่  10.50บาท  +0.80บาท (+8.25%)